Jelaskan Kepentingan budaya dari Bukit Batu Lawi dalam bahasa melayu

Batu Lawi dianggap suci oleh kebanyakan penduduk yang tinggal di kawasan tersebut, seperti puak Kelabit dan Penan. Menurut penduduk Kelabit, puncak gunung tersebut merupakan pasangan suami isteri dewa pelindung yang merupakan asal kesemua penduduk tanah tinggi. Lagenda Kelabit menyatakan ketika gunung api yang digelar Batu Apoi cuba membakar semua makhluk hidup  Batu Lawi bangkit melawannya dan api Batu Apoi berjaya dipadamkan. Orang Kelabit secara tradisi akan melawat Batu Lawi dari penempatan dari Bario atau Ba Kelalan—sekitar dua hari berjalan melalui hutan yang kini merupakan sebahagian Taman Negara Pulong Tau. Menurut adat mereka, dari saat mereka mula melihat gunung sehingga mereka berdiri di kakinya, mereka tidak boleh menyebut nama gunung tersebut bagi mengelak membuat penjaga puncak gunung marah.

Batu Lawi semasa Perang Dunia Kedua

Semasa Perang Dunia Kedua, puncak berkembar Batu Lawi dijadikan mercu tanda bagi juruterbang dalam Angkatan Udara DiRaja Australia, dalam misi pasukan Berikat menawan kembali Borneo utara dari Jepun, ketika Borneo di jajah dan ditawan pada 1941. Tindak balas pihak Berikat adalah dengan menghantar komando dibelakang garis Jepun bagi melatih penduduk tempatan sebagai sebahagian Unit Khas Z bagi menentang penjajahan Jepun. Salah seorang yang terjun turun adalah Tom Harrisson, ahli sains, wartawan dan pangasas "Mass Observation" British, yang ketika itu merupakan leftenan muda dalam Tentera British.

Pada ketika itu, peta Borneo tidak begitu baik. Juruterbang Consolidated Liberator RAAF yang membawa Harrisson dan tujuh ahli Pasukan Z yang lain ke belakang barisan Jepun hanya dapat melihat hutan yang terdampar saujana mata memandang. Tetapi puncak sandstone Batu Lawi tersergam seperti rumah api dan membenarkan para komando menentukan bahawa mereka akan mendarat berhampiran dengan Bario, dan penempatan penduduk Kelabit yang mereka cari. Lompatan tersebut berjaya tetapi pesawat tersebut ditembak jatuh dalam perjalanan pulang ke pangkalannya di Filipina.